Posted by: GESOND | 2013/02/18
Ek is op dieet en ondervind dat ek geweldig hardlywig is. Watse natuurlike produkte of vrugte/groente kan ek eet om die probleem te help.
As jy hardlywig word op jou verslankingsdieet dan bevat die dieet moontlik te min dieetvesel? en dalk te veel proteïene?? Voedsels wat baie dieetvesel bevat sluit in hoë-vesel graankosse soos All-Bran, heelgraanbrood en ProVitas, peulgroente (gaar of geblikte droë bone, lensies of erte en soja), droë, gekookte vrugte soos vye en pruime. Klik op 'Diet & Nutrition' en dan op 'Healthy colon' om meer te lees oor die behandeling van hardlywigheid en die belangrike rol van sg. 'goeie' mikroörganismes of probiotika wat jy by gesondheidswinkels kan koop soos bv. Bifidoflora of Intestiflora. Thaba klop Marble Hall maklik - Die Kwêvoël
Thaba klop Marble Hall maklik
THABAZIMBI – Thaba het Saterdag teen Marble Hall ‘n vriendskaplike wedstryd op hulle veld gaan speel en redelik maklik gewen.
Marble Hall, wat hierdie jaar vir die eerste keer in baie jare weer ‘n rugbyspan het, sal van volgende jaar af in die Waterbergliga meeding. Daar is ‘n klomp gewillige jong spelers en as almal by die klub bly dan sal die Waterberg daarby kan baat, want dan is daar meer spanne in die liga. Wat ‘n mens verbly het is die spontane wyse waarop Marble Hall se mense Thaba se vleuel, Eric Mdyogolo, toegejuig het toe hy soos ‘n blits byna die lengte van die veld gehardloop het om sy drie te gaan druk het. Daarna was hy sommer Habana.
Nieteenstaande die feit dat Thaba met ‘n verswakte span gespeel het, het hulle vier drieë ingeryg. Die drie-drukkers is Kobus Oosthuisen, Eric Mdyogolo, Johan Fourie en Nico Greeff. Hardus Hermann het met twee doelskoppe geslaag.
Hierdie Saterdag word die Ben Albertsdag op Thaba aangebied. Dit is wanneer die spanne van Thabazimbi en Ellisras mekaar aanvat. Daar behoort soos gewoonlik vuurwerke te wees en goeie rugby sal aan die orde van die dag wees. Die wedstryde begin om 15:00 wanneer twee ontwikkelingspanne mekaar aanvat. Om 16:00 kom die tweedespanne aan die beurt en die hoofwedstryd, wanneer Mogol en Thaba se eerstespanne mekaar takel, is om 17:30.
Alle rugby ondersteuners en -liefhebbers van die spel word uitgenooi om die spanne te kom ondersteun.
← Nuwe Leierskap by AGS Gemeente
Klip van brug beskadig vrou se oog →